REPUBLIKA HRVATSKA

Adresa: 47240 Slunj, Školska 17

Telefon ravnatelj: 047/777-112

Telefon tajništvo i računovodstvo: 047/ 777-610

E-mail: ured@os-slunj.skole.hr

OIB: 03563866616

MB: 03311236

IBAN: HR7024000081190020987

KARLOVAČKA ŽUPANIJA

**OSNOVNA ŠKOLA SLUNJ**

ŠKOLSKA 17

47240 SLUNJ

KLASA: 112-02/23-01-41

URBROJ: 2133-37-23-1

Slunj, 11.09.2023.

Temeljem članka 107. Zakona o odgoju i obrazovanju u osnovnoj i srednjoj školi („N.N.“ broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20. i 151/22 ) sukladno uvjetima projekta ŠKOLA ZA SVE uz pomoćnike u nastavi SF.2.4.06., „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VI“, Pravilnika o pomoćnicima u nastavi i stručnim komunikacijskim posrednicima (NN 102/18, 59/19, 22/20 i 91/23) i članka 6. Pravilnika o načinu i postupku zapošljavanja u Osnovnoj školi Slunj, ravnateljica Osnovne škole Slunj raspisuje

***N A T J E Č A J***

***za popunu radnog mjesta***

***Pomoćnik/ica u nastavi (5. razred, 1 učenik) s nepunim radnim vremenom od ukupno 25 sati tjedno, na određeno radno vrijeme, za nastavnu godinu 2023./2024. - 1 izvršitelj/ica***

Mjesto rada je u sjedištu škole u Slunju, a prema potrebi i izvan sjedišta škole.

Na natječaj se ravnopravno mogu javiti osobe oba spola sukladno članku 13. stavak 3. Zakona o ravnopravnosti spolova („NN.“ broj: 82/08. i 69/17.)

**Potrebna razina obrazovanja** – završeno najmanje četverogodišnje srednjoškolsko obrazovanje - ostali uvjeti za zasnivanje radnog odnosa: u skladu sa uvjetima Zakona o odgoju i obrazovanju u osnovnoj i srednjoj školi, Pravilnika o pomoćnicima u nastavi i stručnim komunikacijskim posrednicima i Pravilnika o načinu i postupku zapošljavanja u Osnovnoj školi Slunj.

U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (“N.N.” broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20. i 151/22.).

Da ne postoje zakonske zapreke za zasnivanje radnog odnosa u školi potrebno je dokazati ispravom nadležnog suda odnosno drugog tijela koje ima uvid u kaznenu evidenciju.

Pomoćnik/pomoćnica u nastavi ne smije biti roditelj/skrbnik niti drugi član uže obitelji učenika kojem/kojima se pruža potpora (članak 8. stavak 3. Pravilnika o pomoćnicima u nastavi i stručnim komunikacijskim posrednicima).

Uz vlastoručno potpisanu prijavu (koja sadrži osobno ime, adresu stanovanja, broj telefona, odnosno mobitela, e-mail adresu i naziv radnog mjesta na koje se prijavljuje) na natječaj kandidati su dužni dostaviti ***obvezne*** dokumente:

- životopis, izvornik

- preslika osobne iskaznice

- uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (“N.N.” broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20. i 151/22.), ne starije od 30 dana od dana raspisivanja natječaja, izvornik

- potvrda HZMO-a, koja ne smije biti starija od 15 dana od dana objave natječaja, izvornik

- dokaz o stupnju i vrsti stečene stručne spreme, preslika

- dokaz o završenoj edukaciji za pomoćnika u nastavi za kandidate koji su završili nastavu, dok će izabrani kandidati bez edukacije biti obvezni istu završiti do početka rada.

Kandidat koji je stekao inozemnu obrazovnu kvalifikaciju dužan je priložiti u izvorniku rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija („N.N.“ broj: 158/03, 198/03, 138/06 i 45/11) te rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji u skladu sa Zakonom o reguliranim profesijama i priznavanju inozemnih stručnih kvalifikacija („N.N.“ broj: 82/15, 70/19 i 47/20).

Za kandidate koji ispunjavaju formalne uvjete natječaja i koji su dostavili svu traženu dokumentaciju i pravodobnu prijavu, provest će se vrednovanje prema odredbama Pravilnika o načinu i postupku zapošljavanja u Osnovnoj školi Slunj koji je dostupan na mrežnim stranicama škole, na sljedećoj poveznici:

http://os-slunj.skole.hr/skola/dokumenti\_kole?dm\_document\_id=502&dm\_det=1#mod\_docman .

Termin, mjesto i način održavanja procjene u Školi bit će objavljen na web stranici. Kandidati koji ispunjavaju uvjete natječaja neće se posebno pozivati te će se, ukoliko se ne pojave na procjeni, smatrati da su odustali od prijave na natječaj.

Osobe koje ne ulaze na listu kandidata Škola ne obavještava o razlozima istog.

Pravo prednosti prilikom zapošljavanja moguće je ostvariti prema članku 102. Zakona o hrvatskim braniteljima iz Domovinskog rata i članovima njihovih obitelji ("N.N." broj: 121/17, 98/19 i 84/21), članku 48. stavcima 1-3 Zakona o civilnim stradalnicima iz Domovinskog rata („N.N.“ broj: 84/21), članku 48.f Zakona o zaštiti vojnih i civilnih invalida rata ("N.N." broj: 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) i članku 9. Zakona o profesionalnoj rehabilitaciji i zapošljavanju osoba s invaliditetom ("N.N." broj: 157/13, 152/14, 39/18 i 32/20).

Kandidat/kinja koji/a ostvaruje pravo prednosti prilikom zapošljavanja prema navedenim propisima ***dužan/a se u prijavi na natječaj pozvati na to pravo*** te, osim dokaza o ispunjavanju traženih uvjeta, priložiti i ***sve zakonom propisane dokaze*** (rješenja, potvrde, uvjerenja i drugo) kojima se dokazuje ostvarivanje tog prava te ostvaruje tu prednost u odnosu na ostale kandidate samo pod jednakim uvjetima.

Popis potrebnih dokaza radi ostvarivanja prava prednosti prilikom zapošljavanja prema Zakonu o hrvatskim braniteljima iz Domovinskog rata i članovima njihovih obitelji dostupni su na poveznici Ministarstva hrvatskih branitelja:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidati koji se pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužni su priložiti sve dokaze o ispunjavanju uvjeta iz natječaja te priložiti dokaz o ispunjavanju uvjeta za ostvarivanje prava prednosti pri zapošljavanju(članak 49. st. 1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Izabrani kandidat/kandidatkinja dužni su proći program uvođenja u rad u vidu osposobljavanja koje će biti organizirano kroz 20 sati i to prije početka rada.

S kandidatom/kandidatkinjom za pomoćnika/pomoćnicu u nastavi, Osnovna škola Slunj sklopit će pisani Ugovor o radu u kojem će biti utvrđeni poslovi, tjedna zaduženja te međusobna prava, obveze i odgovornosti ugovorenih strana.

***Prijave se dostavljaju na adresu osobno ili poštom: Osnovna škola Slunj, Školska 17, 47240 Slunj s naznakom „ZA NATJEČAJ“.***

Natječaj će se objaviti s danom **11. rujna 2023. godine** na mrežnim stranicama i oglasnim pločama Hrvatskog zavoda za zapošljavanje, Područni ured u Karlovcu i Osnovne škole Slunj, a krajnji rok za podnošenje prijava je **8 dana** od dana objave oglasa, odnosno do **19. rujna 2023. godine**.

Nepotpune prijave, odnosno prijave koje ne sadrže sve tražene ***obvezne*** dokumente kao i prijave koje pristignu izvan roka, neće se razmatrati te se osobe koje podnesu takve prijave ne smatraju kandidatima prijavljenim na natječaj.

Kandidati prijavom na natječaj daju privolu za obradu osobnih podataka navedenih u svim dostavljenim prilozima, odnosno ispravama za potrebe provedbe natječajnog postupka.

Osobni podaci kandidata, koji su sadržani u natječajnoj dokumentaciji, koristit će se isključivo u svrhu provedbe natječaja u skladu s Uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka („N.N.“ broj: 42/18).

Rezultati natječaja bit će objavljeni na web stranici škole u roku od 15 dana od dana donošenja odluke o prijemu radnika u radni odnos.

Ako se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnim propisima, sve se kandidate izvješćuje istim tekstom obavijesti o rezultatima natječaja pisanom poštanskom pošiljkom, pri čemu se kandidate koji se pozivaju na pravo prednosti pri zapošljavanju prema posebnim propisima izvješćuje pisanom preporučenom poštanskom pošiljkom s povratnicom.

 Ravnateljica OŠ Slunj:

 Marina Capan